ถึงผมกินข้าวและกินน้ำ ช่วงนี้กินน้ำเยอะพอสมควร. พอจะเข้านอนก็ดันปวดฉี่.ผมก็เลยเข้าห้องน้ำไปฉี่แล้วกับมานอนต่อ พอผ่าน1นาทีก็ปวดอีกแล้ว อยากทราบผมเป็นอะไร? เคยไปหาแบบนี้ช่วงนี้ เอาปัสสาวะให้ตรวจแล้ว ไม่บอกอะไรเลยว่าปกติหรือไม่ปกติ?
สวัสดีค่ะ การดื่มน้ำปริมาณมาก โดยเฉพาะในช่วงใกล้ก่อนนอน ย่อมมีผลทใำหเกิดการปัสสาวะบ่อยในช่วงกลางคืนได้ค่ะ ดังนั้น แนะนำควรงดดื่มน้ำต่างๆ ก่อนที่จะนอนซัก 2 ชั่วโมง และไปเน้นการดื่มน้ำในช่วงกลางวันแทน หากยังคงมีอาการปัสสาวะบ่อยในช่วงกลางคืนอีก อาจเกิดจากสาเหตุ เช่น1.การติดเชื้อทางเดินปัสสาวะ แต่หากได้ไปพบแพทย์และตรวจปัสสาวะแล้วปกติดี ก็ไม่ใช่สาเหตุค่ะ2. การมีความเครียด วิตกกังวล ก็จะทำให้มีความรู้สึกปวดปัสสาวะบ่อยได้3. อุณหภูมิของอากาศที่เย็น ก็จะทำให้รู้สึกปวดปัสสาวะบ่อยได้4. โรคเบาหวาน โรคเบาจืด มักมีอาการหิวน้ำบ่อยร่วมด้วย5. กระเพาะปัสสาวะบีบตัวไวเกิน (overactive bladder) นอกจากปัสสาวะบ่อยครั้ง อาจมีอาการกลั้นปัสสาวะไม่ได้ ปัสสาวะเล็ดราดร่วมด้วย6. มีนิ่วหรือก้อนเนื้อในกระเพาะปัสสาวะ และไปกดเบียดกระเพาะปัสสาวะ ทำให้กระเพาะปัสสาวะเต็มเร็วขึ้น เลยทำให้ปวดปัสสาวะบ่อยขึ้นกว่าปกติ7. ไตเรื้อรัง ไตวาย มักมีอาการปัสสาวะบ่อยในช่วงกลางคืนมากกว่ากลางวัน และจะมีอาการอื่นๆ อีก เช่น หนังตาบวม ขาบวม เหนื่อยง่าย คลื่นไส้ อาเจียน เบื่ออาหาร เป็นต้นดังนั้น ควรลองงดดื่มน้ำและเครื่องดื่มต่างๆ ในช่วงใกล้ก่อนอนดังกล่าวไปก่อน หากยังคงมีอาการปัสสาวะบ่อยในตอนกลางคืน จนมีผลต่อการนอนหลับ ก็ควรไปพบแพทย์เพื่อตรวจเพิ่มเติมค่ะ